To‘raqo‘rg‘onda qoramol o‘g‘irlagan 3 kishi qo‘lga olindi

Namangan viloyatining To‘raqo‘rg‘on tumani, Buramatut qishlog‘ida yashovchi fuqaro ichki ishlar idoralariga murojaat qilib, qoramoli o‘g‘irlab ketilganligini ma’lum qildi. Bu haqda “Daryo”ga viloyat IIB matbuot xizmati xabar berdi. 

Olib borilgan tezkor qidiruv tadbirlari natijasida ushbu jinoyatni Namangan shahrida yashovchi 3 nafar shaxs sodir etgani aniqlandi. 
Ulardan 2 nafari oldin o‘g‘rilik va bezorilik jinoyatlari uchun sudlangan shaxslar bo‘lib chiqdi.
Hozirda mazkur holat yuzasidan dastlabki tergov harakatlari olib borilmoqda. “Daryo”ning Telegram’dagi rasmiy kanali — @toshqindaryo’ga a’zo bo‘ling!